কোচবিহার ২ সমষ্টি উন্নয়ন ব্লক

পূর্ব ভারতের পশ্চিমবঙ্গ রাজ্যের জলপাইগুড়ি বিভাগে অবস্থিত কোচবিহার জেলার কোচবিহার সদর মহকুমার অবস্থিত একটি ব্লক হলো কোচবিহার ২ সমষ্টি উন্নয়ন ব্লক। ব্লকটির ব্লকসদর পুণ্ডিবাড়ীতে অবস্থিত৷ 

ভূগোল
কোচবিহার জেলা মূলত নিম্ন ডুয়ার্স অঞ্চলে অবস্থিত। এবং জলঢাকা নদীকে প্রমাণ ধরে কোচবিহার সমতলভূমিকে পূর্ব এবং পশ্চিম দুটি ভাগে বিভক্ত করা হয়। পূর্বদিকে অবস্থিত সমতলভূমি অর্থাৎ কোচবিহার ২ সমষ্টি উন্নয়ন ব্লক তুলনামূলকভাবে কম উচ্চতা বিশিষ্ট হলেও জেলার দক্ষিণাংশ থেকে উচ্চতা অধিক এবং জমির ঢাল উত্তর থেকে দক্ষিণে ঢালু। এই ব্লকের নদ-নদীগুলি উত্তর থেকে দক্ষিণ দিকে প্রবাহিত। নদী গুলি হল যথাক্রমে, রায়ডাক, গদাধর, তোর্সা, কালজানি এবং ঘরঘরিয়া নদী।

কোচবিহার ২ সমষ্টি উন্নয়ন ব্লক এর উত্তর দিকে আলিপুরদুয়ার ১ ও আলিপুরদুয়ার ২ সমষ্টি উন্নয়ন ব্লক, পূর্ব দিকে রয়েছে তুফানগঞ্জ ১ সমষ্টি উন্নয়ন ব্লক, পশ্চিম দিকে রয়েছে মাথাভাঙ্গা ২ সমষ্টি উন্নয়ন ব্লক, দক্ষিণ দিকে রয়েছে কোচবিহার ১ সমষ্টি উন্নয়ন ব্লক। আন্তর্জাতিকভাবে ব্লকটির কোনো সীমাবণ্টন নেই।https://m.mapsofindia.com/maps/west-bengal/tehsil/koch-bihar-amppage.htmlGoogle maps

কোচবিহার ২ সমষ্টি উন্নয়ন ব্লকটির সর্বমোট গ্রামীণ ক্ষেত্রফল ৩৭৯. ৫৪ বর্গকিলোমিটার৷  এখানে একটি পঞ্চায়েত সমিতি তেরোটি গ্রাম পঞ্চায়েত, ২২০ টি গ্রাম সংসদ, ১১৫ টি মৌজা এবং ১১১ টি জনাধিষ্ঠিত গ্রাম রয়েছে। http://coochbehar.nic.in/Htmfiles/District_Administration.html পুণ্ডিবাড়ী পুলিশ থানাটি এই ব্লকে পরিষেবা দান করে। http://coochbehar.nic.in/Htmfiles/CoB_Police.html

কোচবিহার ২ সমষ্টি উন্নয়ন ব্লকের গ্রাম পঞ্চায়েতগুলি হলো; আমবাড়ী, বাণেশ্বর, বড়রংরাস, ধানধিংগুড়ি, চকচকা, গোপালপুর, খাগড়াবাড়ী, খাপাইডাঙ্গা, মধুপুর, মরিচবাড়ী খোলতা, পাতলাখাওয়া, পুণ্ডিবাড়ী, টাকাগাছ রাজারহাট।

জনতত্ত্ব
জনসংখ্যা
২০১১ খ্রিস্টাব্দের ভারতের জনগণনা অনুসারে কোচবিহার ২ সমষ্টি উন্নয়ন ব্লকের মোট জনসংখ্যা ৩,৪৩,৯০১ জন, যার মধ্যে গ্রামীণ জনসংখ্যা ২,৮৯,৯১৭ এবং ৫৩,৯৮৪ জন শহরবাসী৷ ব্লকটিতে ১,৭৯,৫৯১ জন পুরুষ এবং ১,৬৪,৩১০ জন মহিলা অর্থাৎ প্রতি হাজার পুরুষে ৯১৫ জন মহিলা থাকেন। ছয় বৎসর অনূর্ধ্ব শিশু সংখ্যা ৩৮,৮২৮। ব্লকের ৪৪.৯৭ শতাংশ অর্থাৎ ১,৫৪,৬৫৬ জন তপশিলি জাতি এবং প্রায় ১ শতাংশ অর্থাৎ ৩,৪২৯ জন তপশিলি উপজাতি সম্প্রদায়ের অন্তর্ভুক্ত। http://coochbehar.nic.in/HTMfiles/Population_total.html

২০১১ খ্রিস্টাব্দের জনগণনা অনুযায়ী কোচবিহার ২ ব্লকে পাঁচটি জনগণনা শহর রয়েছে, এগুলি হলো:
বাণেশ্বর
খাগড়াবাড়ি
বাইশগুড়ি
চকচকা
টাকাগাছ
এই ব্লকে অবস্থিত চার হাজারেরও অধিক জনসংখ্যা বিশিষ্ট গ্রাম গুলি হল: বাসদহ নটীবাড়ী (৪৩৮৫), সাজেরপার ঘোড়ামারা (৫৮৪৪), খাগড়িবাড়ী (৬২২৬), সিঙ্গিমারি পশ্চিমপাড় (৪৫৪৫), ছোট সিঙ্গিমারি (৪৪৩২), শকুনীবালা (৫৭৫১), কালারায়ের কুঠি (২০৭৩৯), বড়রংরাস (৮০৪৯), গোপালপুর (১৮২৯৭), মরিচবাড়ী (১৩৩৭০), খোলতা (১৪১১০), আমবাড়ী (৮৯২৬), কালজানি (৯৮৮৭), কালাপানি (৫৪৮০), কামিনীরঘাট (৪৬৮৮), মহিষবাথান প্রথমখণ্ড (৪৮৪০), সিদ্ধেশ্বরী (৪৪৬৭), পেষ্টারঝাড় (৫৫৩৬), খাপাইডাঙ্গা (৯৮৩৯)।

২০০১ খ্রিস্টাব্দে ব্লকটির জনসংখ্যা ছিল ২,৯৮,১৬৩ জন। ২০০১ থেকে ২০১১ খ্রিস্টাব্দের মধ্যে কোচবিহার ২ সমষ্টি উন্নয়ন ব্লকে জনসংখ্যা বৃদ্ধির হার ১৫.৩৪ শতাংশ।

সাক্ষরতা
সর্বশেষ ২০১১ খ্রিস্টাব্দের জনগণনা অনুসারে কোচবিহার ২ সমষ্টি উন্নয়ন ব্লকে মোট সাক্ষর সংখ্যা ২৪৮,৩১১ জন যা ব্লকটির ছয় বৎসরোর্ধ্ব জনসংখ্যার ৮১.৩৯ শতাংশ, যেখানে পুরুষ সাক্ষরতার হার ৮৬.৪৩ শতাংশ অর্থাৎ ১,৩৮,০৯৭ জন এবং নারী সাক্ষরতার হার ৭৫.৮৫ শতাংশ অর্থাৎ ১,১০,২১৪ জন। 

ভাষা ও ধর্ম
কোচবিহার মহকুমার দুটি ব্লক ও একটি সদর পুরসভা শহরে প্রচলিত ভাষা, বিভিন্ন ধর্মাবলম্বী ও তাদের শতকরা হার নিম্নরূপ,
ভাষা
কোচবিহার সদর মহকুমাটিতে সর্বাধিক প্রচলিত ভাষাটি হলো বাংলা যা সমগ্র মহকুমার ৭৪৮৩৯৪ জনের মধ্যে ৭২০৪৯২ (৯৬.২৭%) জনের মাতৃভাষা ৷
 ক্রম সমষ্টি উন্নয়ন ব্লকের নাম সর্বমোট জনসংখ্যা - ২০১১ সর্বাধিক প্রচলিত ভাষা দ্বিতীয় সর্বাধিক প্রচলিত ভাষা তৃৃতীয় সর্বাধিক প্রচলিত ভাষা চতুর্থ সর্বাধিক প্রচলিত ভাষা অন্যান্য ভাষাসমূহের জনসংখ্যা   পাই চিত্র ১ কোচবিহার ১ ৩,২৬,৫৫৮ বাংলা - ৩,২২,৭৬৯ (৯৮.৮৪%) হিন্দি - ২,৮৮১ (০.৮৮%)   অন্যান্য - ৯০৮    ২ কোচবিহার ২ ৩,৪৩,৯০১ বাংলা - ৩,৩২,৩৩৪ (৯৬.৬৪%) হিন্দি - ৮,৯০৯ (২.৫৯%)   অন্যান্য - ২৬৫৮   * কোচবিহার পৌরসভা ৭৭,৯৩৫ বাংলা - ৬৫,৩৮৯ (৮৩.৯০%) হিন্দি - ১১,৩৩৫ (১৪.৫৪%) নেপালি - ৮৫১ (১.০৯%) অন্যান্য - ৩৬০  
ধর্ম
 ক্রম  সমষ্টি উন্নয়ন ব্লকের নাম সর্বমোট জনসংখ্যা ২০১১ - ৭,৪৮,৩৯৪  হিন্দু ধর্মাবলম্বী জনসংখ্যা ২০১১ - ৫,৬৭,২৮২ (৭৫.৮০%) ইসলাম ধর্মাবলম্বী জনসংখ্যা ২০১১ - ১,৭৭,০১৮ (২৩.৬৫%) খ্রিস্টান ধর্মাবলম্বী জনসংখ্যা ২০১১ - ১৩৮০  শিখ ধর্মাবলম্বী জনসংখ্যা ২০১১ - ২১৩  বৌদ্ধ ধর্মাবলম্বী জনসংখ্যা ২০১১ - ৩২২  জৈন ধর্মাবলম্বী জনসংখ্যা ২০১১ - ৫০৪ অন্যান্য ধর্মাবলম্বী জনসংখ্যা ২০১১ - ১৬৭৫  সংখ্যাগরিষ্ঠ ধর্ম ২০১১ - হিন্দু ১ কোচবিহার ১ ৩,২৬,৫৫৮ ২,১৫,৫২১ (৬৬.০০%) ১,১০,০৭৮ (৩৩.৭১%) ৫৪১ ৩৬ ৩৮ ২৭ ৩১৭ হিন্দু ২ কোচবিহার ২ ৩,৪৩,৯০১ ২,৮১,৪৭২ (৮১.৮৫%) ৬০,৬৫৮ (১৭.৬৪%) ৬০৮ ১২৩ ৩৫ ১৭ ৯৮৮ হিন্দু * কোচবিহার পৌরসভা ৭৭,৯৩৫ ৭০,২৮৯ (৯০.১৯%) ৬,২৮২ (৮.০৬%) ২৩১ ৫৪ ২৪৯ ৪৫০ (০.৫৯%) ৩৭০ (০.৪৮%) হিন্দু

পরিবহন
এই ব্লকে ফালাকাটা-নিউ কোচবিহার রেল সেকশন লাইনে অবস্থিত রেলস্টেশন দুটি হলো:https://indiarailinfo.com/station/map/sajerpar-sjrr/7252https://indiarailinfo.com/station/map/pundibari-pqz/7253
 সাজের পার রেলওয়ে স্টেশন
 পুণ্ডিবাড়ী রেলওয়ে স্টেশন
আবার ব্লকে অবস্থিত নিউ কোচবিহার-আলিপুরদুয়ার ও নিউ কোচবিহার-শামুকতলা রোড রেল সেকশন লাইনদুটির রেলস্টেশনগুলি হলো যথাক্রমে:https://indiarailinfo.com/station/map/baneswar-bsw/7174https://indiarailinfo.com/station/map/new-baneswar-nbs/7254
 বাণেশ্বর রেলওয়ে স্টেশন
 নিউ বাণেশ্বর রেলওয়ে স্টেশন
এছাড়া রয়েছে একাধিক রেল সেকশনের জংশন নিউ কোচবিহার জংশন রেলওয়ে স্টেশনhttps://indiarailinfo.com/station/map/new-cooch-behar-ncb/551

এই ব্লকের উপর দিয়ে ১৭ নং জাতীয় সড়ক এবং ১২ এ নং রাজ্য সড়ক দীর্ঘায়িত। 

তথ্যসূত্র

বিষয়শ্রেণী:কোচবিহার জেলার সমষ্টি উন্নয়ন ব্লক